kardosdrur/scandi-wiki huggingface dataset:
Bjarke Niemann

Bjarke Niemann (Født i 1982) er sanger i Spleen United og Lightwave Empire. 

Bjarke Parbo Niemann har siden 2003 været frontmand, sangskriver og sanger i bandet Spleen United. Bandet pladedebuterede i 2005 med ”Godspeed Into The Mainstream,” fulgt op af ”Neanderthal” i 2008 og senest ”School Of Euphoria” fra 2012. Med ”School Of Euphoria” vandt Spleen United både en Danish Music Award for ”Årets Danske Rockudgivelse” og en Gaffa pris for ”Årets Elektroniske Udgivelse.”  

Sideløbende med virket i Spleen United har Bjarke Niemann blandt andet udsendt albummet ”Ghost + Colour TV” under navnet Pantherman i 2011 og i 2014 udkom det selvbetitlede debutalbum med Death Has No Dominion på det amerikanske pladeselskab SQE. Death Has No Dominion består udover Niemann af designeren Rasmus Bak fra tøjfirmaet Libertine-Libertine.

I 2013 udsendte Bjarke Niemann filmscoret ”N.V.” der var komponeret til Michael Noers biografsucces ”Nordvest.” 

Derudover udsendte Bjarke Niemann i eget navn sangen ”Champions Of The Wild” der samplede den russiske komponist Modest Mussorgskij i 2009. På Peter Sommers 2013-album ”Alt Forladt” er Niemann krediteret som komponist af sangen ”Mod Nye Højder” ligesom han synger kor og spiller klaver på sangen. Desuden har Niemann remixet sangen ”Detroit” af bandet Green Concorde ligesom han har lavet de musikalske
vignetter til programmer som ”Smagsdommerne,” ”Filmselskabet,” ”Danskernes Akademi,” vejrudsigten i TV Avisen, ”Vogternes Råd” og ”Sprogminuttet” på P1. 

I sommeren 2015 udkom traileren til spillet Hitman 6, med ny musik komponeret af Bjarke Niemann.

Eksterne henvisninger 
 

Sangere fra Danmark
International Budokan Kendo Federation

International Budokan Kendo Federation (IBKF) er en international organisation, der organiserer den moderne form for Kendo, der er en af de japanske kampdiscipliner, der er baseret på Shin-budo.

Definition 
IBKF definerer Kendo som en 'kampkunst' og en spændende sport.

Gradueringskrav 
I forbindelse med graduering inden for Kendo kræves følgende:

Internationale kendoforbund 
Eksempler på øvrige internationale kendoforbund der organiserer den moderne form for Kendo:

 Dai Nippon Butoku Kai (DNBK) Japans første organisation der organiserede Kendo.
 International Kendo Federation (FIK)
 International Martial Arts Federation (IMAF)
 All Japan Budo Federation (AJBF)

Se også

Eksterne henvisninger 
 Officiel website for Budokan Kendo Federation (BKF)

Referencer 

Japansk kampsport
Sportsorganisationer
Kendo
DBU's Landspokalturnering for herrer 1960-61

DBUs Landspokalturnering for herrer 1960/1961 var den syvende udgave af DBUs Landspokalturnering for herrer. AGF vandt turneringen for fjerde gang, da holdet i pokalfinalen besejrede KB med 2-0.

Kampe og resultater

1. runde 

Første runde havde deltagelse af 56 hold fra 3. division og de lavere rækker. Holdene fordelte sig således mellem rækkerne i sæsonen 1960:

Kampe

2. runde

Hold 

I anden runde deltog 40 hold fordelt på:
 28 vindere fra 1. runde
 12 hold fra 2. division 1960, som først trådte ind i turneringen i denne runde.

Kampe

3. runde

Hold 

I tredje runde deltog 32 hold fordelt på:
 20 vindere fra 2. runde
 12 hold fra 1. division 1960, som først trådte ind i turneringen i denne runde.

Kampe

4. runde

Hold 

Fjerde runde (ottendedelsfinalerne) havde deltagelse af de seksten vinderhold fra tredje runde.

Kampe

Kvartfinaler

Hold 

Kvartfinalerne havde deltagelse af de otte vinderhold fra fjerde runde.

Kampe

Semifinaler 

Semifinalerne havde deltagelse af de fire vinderhold fra kvartfinalerne.

Finale 

Finalen mellem de to vindere af semifinalerne blev spillet den 11. maj 1961 i Københavns Idrætspark under overværelse af 33.500 tilskuere. AGF vandt kampen 2-0 på mål af Bent Poulsen (21. minut, selvmål) og John Jensen (70. minut). AGF's John Amdisen blev valgt som finalens pokalfighter.

Kilder / eksterne henvisninger 
 www.haslund.info – POKAL 1960/1961 
 Fra Helsingør IF til Elite 3000 – Kampe – 1960
 F.f.I. Fodbold – Kampe 1931-2009

Noter 

1960-61
Fodbold i 1960
Fodbold i 1961
Julius Grundfør

Julius Grundfør (21. februar 1909 i Randers – 9. maj 1945 i København) var en dansk sognepræst og modstandsmand.

Under Danmarks besættelse var Grundfør involveret i illegalt arbejde i Dansk Samling og var tilknyttet det illegale blad Kirkens Front. Han var præst ved Anna Kirke og fra 1942 også hospitalspræst ved Bispebjerg Hospital.

Efter befrielsen blev Grundfør den 6. maj såret i begge lunger af maskingeværkugler ved en træfning mellem Den Danske Brigade og HIPO-snigskytter på Jagtvej, hvor han hjalp en såret brigadesoldat. Han døde af sine sår tre dage senere.

Der findes en mindetavle over Grundfør og lægen Erik Hagens på Bispebjerg Hospital.

Hans enke, Ragnhild Grundfør født Rafn, døde først som 97-årig i 2004. Hun var formand for Dansk Sømandsmission, medlem af Dansk Kirke i Udlandet og Rebbekkasøstrene.

Kilder 
 Opslag i Modstandsdatabasen
 Om mindetavlen 
 Mindeord om Ragnhild Grundfør

Præster fra Danmark
Personer fra Randers
Personer fra Danmark myrdet af Nazi-Tyskland
Modstandsfolk fra Dansk Samling
Stig & Vennerne

Stig & Vennerne er et dansk underholdningsband, dannet i 2011, af Stig Rossen og de resterende medlemmer af Bamses Venner, efter forsangeren Flemming Bamse Jørgensens død.

Stig & Vennerne lancerede i 2011 en række koncerter, da Stig Rossen efter Flemming Bamse Jørgensens uventede død, tilbød at medvirke til et par enkeltstående koncerter, der var planlagt før Bamses død. Efterfølgende medvirkede samme konstellation ved en stort anlagt mindekoncert for Flemming Bamse Jørgensen i NRGi Arena i Århus.

Gruppen annoncerede, at koncerternes indhold, udelukkende bestod af Bamses Venners gamle sange, og dermed fungerede som et hyldestprojekt for Flemming Bamse Jørgensen. Gruppen har siden overtaget Bamses Venners plads som sidste koncertnavn ved Vordingborg Festuge.

Referencer 

Bamses Venner
Musikgrupper fra Danmark
Musikgrupper fra 2011
Anders Pape Møller

Anders Pape Møller (født 26. december 1953 i Nørresundby) er en dansk zoolog. Han er kendt for sit arbejde om symmetri inden for dyr og planter, særligt dets forbindelse til seksuel selektion hos svaler og er blevet kaldt en af de ledende evolutionærbiologer.

Møller har været professor på Zoologisk Institut, Københavns Universitet, og har udgivet flere bøger, blandt andet Sexual Selection and the Barn Swallow fra 1994. Han er æresdoktor ved Jyväskylä Universitet.

I 2000 indgav Jørgen Rabøl en klage til UVVU over Anders Pape Møller angående data i en enkelt artikel udgivet i 1998 i tidsskriftet OIKOS.
Udvalget fandt at data var delvist fabrikeret.
Sagen blev omtalt i tidsskrifterne Science og Nature i begyndelsen af 2004.
En række af Møllers kollegaer skrev under på et støttebrev.

Henvisninger 

Professorer fra Københavns Universitet
Zoologer fra Danmark
Faglitterære forfattere fra Danmark
Personer fra Aalborg
Personer i Kraks Blå Bog
Æresdoktorer
Dansksprogede forfattere fra Danmark
Mikkel Kryger Rasmussen

Mikkel Kryger Rasmussen (født 5. marts 1983) er en dansk tv-vært. Han er uddannet fra Film og Medievidenskab på Københavns Universitet.

Karriere 
Han begyndte som vært på The Voice TV i 2005 og var der i nogle år, hvorefter han begyndte at lave radio.

Han startede som vært på SommerSummarum i 2009 og har været det frem til 2012. 2009 og 2011 var han vært på MGP. Han var en af de to første værter fra programmet Live fra Ramasjang et direkte børnemagasin på DR Ramasjang. Ved alle programmer var hans medvært Sofie Linde Lauridsen.

I sin tid på DR medvirkede han yderligere i sommerferier på P3, blandt andet med programmet "Helt Ærligt P3" sommeren 2011.

I august 2012 skiftede han over til TV2 for at lave GO' Morgen Danmark. Hans ansættelse kommer, efter at TV2 har valgt, at der også skal sendes GO' Morgen Danmark i weekenderne.

Som barn gik han på folkeskolen Trongårdsskolen i Lyngby.

Eksterne henvisninger 
 

Tv-værter fra Danmark
Songs of a Prairie Girl

Songs of a Prairie Girl  er det tredje af en serie opsamlingsalbum med Joni Mitchell (hendes 24. i alt) udgivet i 2005.  Sangene på albummet er udvalgt af Mitchell selv, og i noterne skriver hun, at albummet er hendes bidrag til Saskatchewans, hundredårsjubilæum, og at sangene har relation til denne provins. Hun blev født i Alberta, men hun flyttede sammen med sin familie til Saskatoon i Saskatchewan, da hun var elleve år, og det er denne by, som hun opfatter som sin hjemstavn.

Numre 
Sangene er skrevet af Joni Mitchell med mindre andet er angivet.

Cover 
I modsætning til mange af de foregående album er der her ikke et maleri med et selvportræt på albummets forside. I stedet er der et sort-hvidt fotografi af en vinterklædt Mitchell på skøjter på en tilfrosset sø. Navn og titel står diskret på himlen hen over hendes hoved.

Kilder 
Allmusic.com – Songs of a Prairie Girl

Joni Mitchell-album
Album fra 2005
Erik Koch Michelsen

Erik Koch Michelsen (21. marts 1923 på Frederiksberg – 3. marts 1945 i København) var en dansk officerselev og modstandsmand.

Hans forældre var underdirektør Joen Marius Michelsen og Edith Lea Rahbek, født Jensen. I 1941 blev Michelsen student fra Frederiksberg Gymnasium. Michelsen var søkadet i Søværnet og som sådan blev han interneret den 29. august 1943 på Holmen efter Operation Safari. På Holmen smuglede han våben ud og søgte at ødelægge materiale på stedet, så det ikke skulle falde i fjendens hænder. Umiddelbart efter sin internering indtrådte han i 2. generation (Johns gruppe) af modstandsgruppen Holger Danske, der var etableret i foråret 1943. Hans dæknavn var Mix (også Mic, Mik). Som medlem af Holger Danske medvirkede Michelsen bl.a. til sabotage og stikkerlikvideringer.

I 1944 lod han sig desuden den 24. februar optage i Den Danske Brigade. 22. september samme år overgik han til Den Danske Flotille, der var brigadens sømilitære gren. 

Omkring 18. januar 1945 tog han tilbage til Danmark, men blev arresteret af Gestapo den 27. februar 1945 og sat i Vestre Fængsel. Han blev dømt til døden ved den tyske krigsret, og på vej til sin henrettelse i Ryvangen den 3. marts 1945 blev han ved Vesterbros Torv i København skudt af tyskerne under flugtforsøg.

Han er begravet i Mindelunden i Ryvangen. En mindetavle er opsat på ejendommen Vesterbro Torv 55A samt på Lindevangsskolen på Frederiksberg, hvor han gik i skole som barn.

Kilder 
 Opslag i Modstandsdatabasen
 Om mindetavlen

Eksterne henvisninger 

Henrettede i Danmark af den tyske besættelsesmagt under 2. verdenskrig
Den Danske Brigade
Personer fra Frederiksberg
Medlemmer af Holger Danske
Flådefolk fra Danmark
Henrettede personer fra Danmark
Separatfred

En separatfred er en fredsaftale, hvor en part i en militær alliance indgår fredsaftale med fjenden uden de øvrige allieredes medvirken. Mod slutningen af 1. verdenskrig, den 3. marts 1918 blev der indgået en tysk-sovjetisk separatfred, Brest-Litovskfreden.

Efter 2.verdenskrig fik uenighederne på Potsdamkonferencen den konsekvens, at der ikke blev indgået en samlet fredsaftale mellem parterne. Sejrherrerne fra krigen indgik dog separatfred med Tysklands allierede, bortset fra Japan, i 1947. Japan opnåede i 1951 en separatfred med USA, men først i 1956 med Sovjetunionen. Den 12. september 1990 indgik USA, Sovjetunionen, England og Frankrig en aftale med BRD og DDR. Denne anses som en nødvendig forudsætning for Tysklands genforening.

noter 

International politik
Prinsesse Alexandrine-Louise

Prinsesse Alexandrine-Louise af Danmark (Alexandrine-Louise Caroline Mathilde Dagmar) (12. december 1914 – 26. april 1962) var en dansk prinsesse. Hun var datter af Prins Harald og barnebarn af Kong Frederik 8.

Fødsel og familie 
Prinsesse Alexandrine-Louise blev født 12. december 1914 på Jægersborghus (i dag Schæffergården) i Jægersborg nord for København. Hendes far var Prins Harald, søn af Kong Frederik 8. og Dronning Louise. Hendes mor var Prinsesse Helena, datter af Hertug Frederik Ferdinand af Slesvig-Holsten-Sønderborg-Glücksborg og Prinsesse Caroline Mathilde af Slesvig-Holsten-Sønderborg-Augustenborg.

Ægteskab 
Prinsesse Alexandrine-Louise giftede sig den 22. januar 1937 i Christiansborg Slotskirke med Grev Luitpold til Castell-Castell, ældste søn af Grev Otto Friedrich til Castell-Castell og Prinsesse Amélie af Löwenstein-Wertheim-Freudenberg. Grev Luitpold tilhørte en familie, der havde hersket over Grevskabet Castell i det Tysk-Romerske Rige men var blevet underlagt Kongeriget Bayern i 1806.

Senere liv 
Efter brylluppet flyttede Alexandrine med Luitpold til Berlin. Parret fik tre børn.

Luitpold var premierløjtnant i den tyske hær under Anden Verdenskrig. Han døde som følge af skader pådraget under et flystyrt på et militærhospital nær Sofia i Bulgarien 6. november 1941.

Prinsesse Alexandrine-Louise døde 26. april 1962 i København.

Titler, prædikater og æresbevisninger

Titler og prædikater fra fødsel til død 
 12. december 1914 – 22. januar 1937: Hendes Højhed Prinsesse Alexandrine-Louise af Danmark
 22. januar 1937 – 22. april 1962: Hendes Højhed Grevinde Alexandrine-Louise til Castell-Castell

Børn 
Alexandrine og Luitpold fik tre børn:
 Amélie Alexandrine Helene Caroline Mathilde Pauline (født 25. maj 1938 i Berlin); gift i Hochburg 3. september 1965 (borgerligt) og 5. september 1965 (kirkeligt) med Oscar Ritter von Miller zu Aichholz (født 7. juli 1934 i Wien)
 Thyra Antonie Marie-Therese Feodora Agnes (født 14. september 1939 i Berlin); gift 3. november 1961 i København med Karl Moritz Moes (født 17. oktober 1937 i København)
 Otto-Luitpold Gustav Friedrich Christian Harald Carl (født 13. marts 1942 i Berlin – død 19. marts 1942 i Berlin)

Anetavle

Se også 
 Prinsesse Alexandrine-Louises Bryllup – dokumentariske filmoptagelser fra 1937

Referencer

Litteratur 
 

Prinsesser fra Danmark
Huset Glücksburg
Danskere i 1900-tallet
Blodpenge

Blodpenge er den pengebod (bøde), som en drabsmand efter gammel dansk lov måtte betale den dræbtes slægt (mandebod) for at afværge blodhævn.

Blodpenge er også betaling for at udføre et mord eller en anden blodig gerning.

Blodpenge kaldes i Matthæus 27, 6 de tredive sølvpenge, som Judas fik for at forråde Kristus.

Blodpenge bruges også om penge, der er indsamlet af en "blodsuger".

Se også 
 Blodfejde
 Danegæld
 Diyya
 Æresdrab

Kilder

Noter 

Salmonsens
Straffeproces
Mord
Straf
Mikhail Eisenstein

Mikhail Osipovitj Eisenstein (; 5. september 1867 i Sankt Petersborg – 1. juli 1920 i Berlin) var en russisk arkitekt og civilingeniør, hvis fædrene ophav var tyske jøder konverteret til ortodoks kristendom, og hvis mødrene ophav var fra Sverige. Eisenstein var uddannet ved Polyteknisk Institut i Sankt Petersborg i 1893, og er ophavsmanden til en række Jugendstil-bygninger i Letlands nuværende hovedstad Riga. Han stod bag opførelsen af flere beboelsesejendomme for etatsråd A. Lebedinskij, herunder dem på Alberta iela nr. 4 fra 1904, nr. 6 fra 1903 og nr. 13 samt Elizabetes iela 10b fra 1903. Eisensteins projekter var karakteriseret af dekorative vinduer i ulige former, og ofte med store kvindelige hovedformer og lyse glaserede mursten eller keramiske plader, glas- og metalfliser og lignende.

Hans søn Sergej Eisenstein var en velkendt sovjetisk filminstruktør.

Eksterne henvisninger 

Tyskbaltere
Personer fra Sankt Petersborg
Personer fra Riga
Arkitekter fra Rusland
Jugendarkitekter
Viden om

Viden om var et dansk tv-program om naturvidenskab på DR2, som blev sendt hver tirsdag kl 20:00. Det blev sendt første gang 5. januar 1999 med biologen Anja Philip som vært. Konceptet blev udviklet af Anne Schoen, som var programmets redaktør fra 1998 -2003. Programmet handler om videnskab og opfylder DR's krav om public service indenfor videnskabsformidling.

I 2006 overtog geologen Ann Marker værtsrollen den 29. august, og derefter biologen Line Friis Frederiksen 19. januar i 2010. Sidste program blev sendt i maj 2011.

Priser 
 2001 – Genius-prisen som uddeles af Danske Videnskabsjournalister for udmærkelse i videnskabsformidling.
 2002 – Prisen for Årets specialprogram uddelt af TV-producentforeningens årlige tv-festival i København.
 2003 – Prisen for Årets specialprogram uddelt af TV-producentforeningens årlige tv-festival i København.
 2005 – Videnskabspris fra årets internationale Techfilm-festival i Tjekkiet til Viden Om-programmet "Havets tikkende bombe" om ophobet metangas i havbunden, tilrettelagt af Gertie Skaarup, DR Aktualitet og Videnskab.

Kilder

Eksterne henvisning 
 Officiel hjemmeside
 

DR-programmer
Etableret i 1999
Ophørt i 2011
Dagbrud

Et dagbrud er betegnelsen for et sted, hvor der blandt andet udvindes malm, mineraler, tørv, brunkul eller sten direkte i jordens overflade i stedet for at grave skakte og gange under jorden. Da man i dagbrud undgår besværlige transporter og dårlige arbejdsforhold, er det mere økonomisk sammenlignet med at udvinde ved hjælp af grubedrift. Vigtige dagbrud findes blandt andet i Sydamerika med forekomster af jern og bauxit. Uran udvindes som oftest i dagbrud.

Store dagbrud 
 Ranger Uranmine i Australien
 Garzweiler dagbrud i Tyskland
 Chuquicamata i Chile
 Yanacocha i Peru
 Mir-minen i Rusland

Se også 
 Minedrift

Miner
Sten
Kerim Frei

Kerim Frei (født 19. november, 1993 i Feldkirch, Østrig) er en østrigsk/tyrkisk fodboldspiller, som i øjeblikket spiller for İstanbul Başakşehir. Frei er søn af en tyrkisk far og en marokkansk mor, men blev født i Østrig og opvoksede i Schweiz. Den unge midtbanespiller valgte i landsholdssammenhæng at repræsentere Tyrkiet i juni 2012.

Fulham 
Frei fik sin debut for Fulham den 7. juli, 2011, i en Europa League kvalifikationskamp mod færøske NSÍ Runavík, hvor han indtrådte i kampen i det 72. minut i stedet for Jonathan Greening. I anden kvalifikationsrunde den 14. juli startede han på banen mod nordirske Crusaders, hvor han imponerede Fulhams fans samt modtog et gult kort. Frei fik sin Premier League-debut den 10. december, 2011, da han afløste Moussa Dembélé i et 0-2 nederlag til Swansea på Liberty Stadium. I kampen lykkedes det Frei at tilkæmpe sig et straffespark kort efter sin introduktion, som dog blev brændt af amerikanske Clint Dempsey. Frei fik sin første start mod Chelsea på Boxing Day den 26. december samme år.

Referencer

Eksterne henvisninger 

Fodboldspillere fra Tyrkiet
Fodboldspillere fra Fulham F.C.
Fodboldspillere fra Cardiff City F.C.
Fodboldspillere fra Beşiktaş JK
Ejnar Sørensen

Ejnar Sørensen (1887-1912) var en dansk mejerist, roer og skøjteløber i begyndelsen af 1900-tallet. Han debuterede i EM i Stockholm 1905 med en 10. plads på 10 000 meter og deltog  i tre Allround-VM i hurtigløb på skøjter og blev ikke placered i Trondheim 1907, nummer ni i Davos 1908 og nummer ni i Trondheim 1911. Hans sidste sæson 1912 han satte han en række danske rekorder.

Som roer vandt Ejnar Sørensen med Københavns Roklub DM i 4-årers inrigger 1000 meter 1909-1910 og 2000 meter 1909 og 1911. DM i firer 1909-1910 og NM 1911.

Ejnar Sørensen døde af influenza sommeren 1912, på toppen af karrieren.

Kilder
 
 Skøyter - Skøytegeografi Danmark  
 Dansk Sportsleksikon udgivet i samarbejde med Dansk Idræts-Forbund. Redaktion Axel Lundqvist Andersen og Jørgen Budtz-Jørgensen. Bind 1 og 2. Standard-forlaget 1944

Skøjteløbere fra Danmark
Roere fra Danmark
Wu Yanan

Wu Yanan (forenklet kinesisk: 吴亚楠; traditionel kinesisk: 吳亞楠; pinyin: Wú Yànán, født 14. september 1981 i Zhangjiakou, Hebei) er en kvindelig kinesisk håndboldspiller som deltog under Sommer-OL 2004. Hun blev gift med Hardeep Sunny Kharbanda i december 2008.

I 2004 kom hun på en ottendeplads med de kinesiske håndboldlandshold under Sommer-OL 2004. Hun spillede i alle syv kampe og scorede 16 mål.

Eksterne henvisninger 
 Profil 

Håndboldspillere fra Kina
Svennebanan

Svennebanan er en sang, fremført og skrevet af den svenske rapper Promoe. Sangen er produceret af Magnus Lidehäll (Filthy i Afasi & Filthy). Teksterne handler om, hvordan svenske folk i almindelighed lever efter Promoe.
Svennebanan var et stort hit, ikke kun i Sverige, men også i udlandet i foråret og sommeren 2009. Siden sangen blev kendt, erstattede flere svenske journalister og mange bloggere erstattet navnet Svensson og svenne med Svennebanan.

Kilder 
 Rim och resonemang (Interview med Promoe, Dagens Nyheter 17 april 2009)
 Promoe häcklar Svennebanan (Helsingborgs Dagblad 24 april 2009)

Sange fra 2009
Zhang Xing

Zhan Xing er en kinesisk håndboldspiller som var venstrefløj under Sommer-OL 2008 i konkurrencen i håndbold. Han vandt ikke en medalje, og holdet kvalificerede sig heller ikke til finalen.

Håndboldspillere fra Kina
War Horse

War Horse er en amerikansk krigsfilm fra 2011, der er instrueret af Steven Spielberg. Den er baseret på en børnebog af samme navn af den engelske forfatter Michael Morpurgo og foregår i England under 1. verdenskrig.

Medvirkende 
 Jeremy Irvine som Albert Narracott
 Emily Watson som Rose Narracott
 Peter Mullan som Ted Narracott
 Niels Arestrup som Bedstefar
 David Thewlis som Lyons
 Tom Hiddleston som Kaptajn James Nicholls
 Benedict Cumberbatch som Major Jamie Stewart
 Céline Buckens som Emilie
 Toby Kebbell som Colin
 Patrick Kennedy som Løjtnan Charlie Waverly
 Leonard Carow som Menig Michael Schröder
 David Kross som Menig Gunther Schröder
 Matt Milne som Andrew Easton
 Robert Emms som David Lyons
 Eddie Marsan som Sergeant Fry
 Nicolas Bro som Mening Friedrich Henglemann
 Rainer Bock som Brandt
 Hinnerk Schönemann som Peter, tysk soldat
 Geoff Bell som Sergeant Sam Perkins
 Liam Cunningham som en doktor
 Gerard McSorley som Market Auctioneer
 Tony Pitts som Sergeant Martin
 Pip Torrens som Major Tompkins
 Philippe Nahon som fransk Aktionær
 Julian Wadham som Britisk kaptajn i Trench
 David Dencik som tysk Officer
 Edward Bennett som Cavalry Recruiting Officer
 Johnny Harris som Infantry Recruiting Officer
 Tam Dean Burn som Britisk Medic i Trench
 Maximilian Brückner som tysk Officer

Eksterne kilder/henvisninger 
 
 Trailer 

Amerikanske film fra 2011
Krigsfilm fra USA
Engelsksprogede film
Film instrueret af Steven Spielberg
Yu Geli

Yu Geli (forenklet kinesisk: 于格丽; traditionel kinesisk: 於格麗; pinyin: Yú Gélì, født 28. juli 1976 i Yantai, Shandong) er en kvindelig kinesisk håndboldspillerspiller som deltog under Sommer-OL 1996 og Sommer-OL 2004.

I 1996 var hun med på de kinesiske håndboldhold som endte på en femteplads. Hun spillede i alle fire kampe som målmand.

Otte år senere var hun med på de kinesiske hold som kom på en ottendeplads. Hun spillede i alle syv kampe som målmand.

Eksterne henvisninger 
 profil  
 profil 

Håndboldspillere fra Kina
Håndboldspillere ved sommer-OL 1996
Håndboldspillere ved sommer-OL 2004
Olympiske håndboldspillere fra Kina
Ejnar Asbo

Ejnar Rudolf Asbo (30. september 1885 i København – 21. juli 1944 sammesteds) var en dansk kordegn og modstandsmand.

Ejnar Asbo var i 23 år kordegn ved Helligåndskirken i København, hvor han gjorde en stor indsats for de fattige og syge i sognet. Under Danmarks besættelse blev han tilknyttet partiet og modstandsorganisationen Dansk Samling og var et af partiets kandidater til folketingsvalget i 1943, men blev ikke valgt. Asbo medvirkede bl.a. til ruteaktivitet og skaffede falske dåbsattester til modstandsfolk og forfulgte personer.

Den 21. juli 1944 blev han skudt og dræbt af Henning Brøndum og Kai Henning Bothildsen Nielsen fra Petergruppen.

Over for offentligheden blev hændelsen meddelt således: "Kl. 12,08 trængte 2 Mandspersoner sig ind paa Kirkekontoret, Naboløs Nr. 2, hvor de skød Kordegn Ejner Rudolf Asbo. Den ene af Morderne holdt et Par Mennesker i Skak, som Kordegnen var i Samtale med, medens den anden affyrede 3 Skud mod hans Hoved, begge uden at sige et Ord. Han var død paa Stedet."

En mindetavle for Asbo er opsat i Helligåndskirken, og en mindesten med portrætrelief i bronze findes på Mellerup Valgmenigheds Kirkegård.

I 1945 udkom mindeskriftet Einar Asbo: En Mindekrans og Poul Ulsdal udgav i 1984 bogen Guds og de fattiges ven om Ejnar Asbo.

Referencer

Kilder 
 Opslag i Modstandsdatabasen

Eksterne henvisninger 
 

Personer fra Danmark myrdet af Nazi-Tyskland
Modstandsfolk fra Dansk Samling
Tidligere folketingskandidater fra Dansk Samling
Personer fra København
Ofre for clearingmord under Besættelsen